b'\n_START_ARTICLE_\nAtsargioji sueitis\n_START_PARAGRAPH_\nAtsargioji sueitis (lot. coitus reservatus; arba Karecos metodas) \xe2\x80\x93 ypatingas sueities b\xc5\xabdas, kai vyro varpa \xc4\xafstumiama mak\xc5\xa1tin, ta\xc4\x8diau frikciniai judesiai neatliekami, o partneriai nesiekia fiziologinio orgazmo. \xc5\xa0is metodas minimas senov\xc4\x97s ind\xc5\xb3 \xc5\xa1altiniuose, kuri\xc5\xb3 \xc4\xafsitikinimu tai intymi ir rami poza, sudaranti prielaidas ypa\xc4\x8d giliems dvasiniams ry\xc5\xa1iams tarp partneri\xc5\xb3 atsirasti. Tam tikra prasme tokia sueitis gali b\xc5\xabti vadinama tantrinio sekso sueitimi._NEWLINE_Kartais atsargioji sueitis taikoma kai vyras nori sustabdyti prie\xc5\xa1laikin\xc4\x99 ejakuliacij\xc4\x85 ir prat\xc4\x99sti sueit\xc4\xaf iki pat moters orgazmo. Sustabd\xc5\xbeius frikcijas, vyro susijaudinimas nuslopsta grei\xc4\x8diau nei moters, tod\xc4\x97l metodas padeda abiem partneriams pasiekti orgazm\xc4\x85 vienu metu. Kaip kontracepcijos priemon\xc4\x97 \xc5\xa1is metodas netinka, kadangi s\xc4\x97kla gali i\xc5\xa1siver\xc5\xbeti netik\xc4\x97tai, be to, net ir neatliekant frikcij\xc5\xb3 i\xc5\xa1 varpos gali tek\xc4\x97ti prejakuliatas, sukeliantis pastojimo tikimyb\xc4\x99.'